เมื่อก่อนหนูเป็นซึมเศร้าจากโรงพยาบาลได้ให้ยานอนหลับมาตอนนั้นหลับดีมากนะค่ะแต่ตอนนี้หนูไม่ได้กินยาตัวนั้นแล้วค่ะ แล้วมันทำให้หนูนอนไม่หลับตื่นทุก3ชั่วโมงบ่อยมากๆค่ะ เป็นแบบนี้มาหลายเดือนค่ะคือนอนไม่เต็มอิ่มเลยค่ะ
สวัสดีค่ะ สาเหตุของการนอนไม่หลับ หรือนอนหลับ แต่ไม่สนิท คือหลับๆตื่นๆ อาจเกิดจาก- สาเหตุด้านร่างกาย มีอาการปวดจากโรคต่างๆ เช่น ปวดศีรษะไมเกรน โรคกรดไหลย้อน มีภาวะไทรอยด์เป็นพิษ เป็นต้น- สาเหตุด้านจิตใจ มีความเครียด วิตกกังวล ซึมเศร้า ทำให้มีการเปลี่ยนแปลงของสารสื่อประสาทในร่างกาย ทำให้ไม่สามารถนอนหลับตามปกติได้ ทั้งนี้ หากเคยเป็นโรคซึมเศร้ามาก่อน ก็อาจเกิดจากการที่โรคกำเริบได้- สาเหตุจากปัจจัยภายนอก เช่น มีเสียงดังรบกวน แสงสว่างเกินไป เปลี่ยนสถานที่นอน การเดินทาง การออกกำลังกายมากเกินไป ทานคาเฟอีนมากเกินไป เป็นต้นในเบื้องต้น แนะนำให้ปรับปัจจัยภายนอกที่อาจรบกวนการนอน เช่น การปิดไฟก่อนนอน ปิดเสียงต่างๆ ที่อาจรบกวนการนอน เช่น คอมพิวเตอร์ โทรศัพท์มือถือ งดเครื่องดื่มและอาหารที่มีคาเฟอีนและแอลกอฮอล์ ไม่ทานอาหารอิ่มเกินไปก่อนนอน ไม่อ่านหนังสือหรือรับฟังข่าวสารต่างๆ ที่เครียดเกินไป พยายามเข้านอนให้ตรงเวลา ก่อนนอนอาจทำสมาธิ ฟังเพลงสบายๆ อ่านหนังสือธรรมะ สวดมนต์ตามแต่ละศาสนา เป็นต้นหากยังนอนไม่หลับ ก็ควรกลับไปพบแพทย์ที่เคยรักษา เพื่อประเมินอาการ และจ่ายยาที่เหมาะสมให้ค่ะ